CELEX: 32006L0020
Language: sk
Date: 2006-02-17 00:00:00
Title: Smernica Komisie 2006/20/ES zo  17. februára 2006 , ktorou sa na účely prispôsobenia sa technickému pokroku mení a dopĺňa smernica Rady 70/221/EHS týkajúca sa palivových nádrží a ochrany motorových vozidiel a ich prípojných vozidiel proti podbehnutiu zozadu   (Text s významom pre EHP)

18.2.2006   
            
            
               SK
            
            
               Úradný vestník Európskej únie
            
            
               L 48/16
            
         
      SMERNICA KOMISIE 2006/20/ES
   zo 17. februára 2006,
   ktorou sa na účely prispôsobenia sa technickému pokroku mení a dopĺňa smernica Rady 70/221/EHS týkajúca sa palivových nádrží a ochrany motorových vozidiel a ich prípojných vozidiel proti podbehnutiu zozadu
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 70/156/EHS zo 6. februára 1970 o aproximácii právnych predpisov členských štátov o typovom schválení motorových vozidiel a ich prípojných vozidiel (1), a najmä jej článok 13 ods. 2 druhú zarážku,
   so zreteľom na smernicu Rady 70/221/EHS z 20. marca 1970 o aproximácii právnych predpisov členských štátov o palivových nádržiach a o zadných ochranných zariadeniach motorových vozidiel a ich prípojných vozidiel (2), a najmä na jej článok 3,
   keďže:
   
               (1)
            
            
               Smernica 70/221/EHS je v kontexte postupu typového schvaľovania ES ustanoveného v smernici 70/156/EHS jednou zo samostatných smerníc. Ustanovenia smernice 70/156/EHS, ktoré sa týkajú systémov, komponentov a samostatných technických celkov pre vozidlá, sa preto tiež vzťahujú na smernicu 70/221/EHS.
            
         
               (2)
            
            
               Aby sa zlepšila úroveň ochrany, mali by zariadenia na ochranu proti podbehnutiu zozadu odolať zvýšeným úrovniam sily. Mali by sa tiež zohľadniť vozidlá s pneumatickým pružením.
            
         
               (3)
            
            
               S ohľadom na technický pokrok a na vývoj v oblasti používania vozidiel a so zreteľom na inštaláciu zdvižných plošín vozidiel je náležité zohľadniť zdvižné plošiny v súvislosti s inštaláciou zariadení na ochranu proti podbehnutiu zozadu.
            
         
               (4)
            
            
               Smernica 70/221/EHS by sa preto mala zodpovedajúcim spôsobom zmeniť a doplniť.
            
         
               (5)
            
            
               Opatrenia ustanovené v tejto smernici sú v súlade so stanoviskom Výboru na prispôsobenie technickému pokroku, ktorý bol ustanovený podľa článku 13 ods. 1 smernice 70/156/EHS,
            
         PRIJALA TÚTO SMERNICU:
   Článok 1
   Príloha II k smernici 70/221/EHS sa mení a dopĺňa v súlade s prílohou k tejto smernici.
   Článok 2
   1.   S účinnosťou od 11. septembra 2007, ak nie sú splnené požiadavky ustanovené v smernici 70/221/EHS zmenenej a doplnenej touto smernicou, členský štát z príčin vyplývajúcich z ochrany proti podbehnutiu zozadu:
   
               a)
            
            
               odmietne udeliť typové schválenie ES alebo vnútroštátne typové schválenie pre daný typ vozidla;
            
         
               b)
            
            
               odmietne udeliť typové schválenie ES alebo vnútroštátne typové schválenie pre zariadenie na ochranu proti podbehnutiu zozadu ako samostatnému technickému celku.
            
         2.   S účinnosťou od 11. marca 2010, ak nie sú splnené požiadavky ustanovené v smernici 70/221/EHS zmenenej a doplnenej touto smernicou, členský štát z príčin vyplývajúcich z ochrany proti podbehnutiu zozadu:
   
               a)
            
            
               odmietne registráciu alebo zakáže predaj nových vozidiel alebo ich uvedenie do prevádzky;
            
         
               b)
            
            
               zakáže predaj zariadenia na ochranu proti podbehnutiu zozadu ako samostatného technického celku alebo jeho uvedenie do prevádzky.
            
         Článok 3
   1.   Členské štáty príjmu a uverejnia najneskôr do 11. marca 2007 zákony, iné právne predpisy a správne opatrenia potrebné na dosiahnutie súladu s touto smernicou. Bezodkladne oznámia Komisii znenie týchto predpisov a korelačnú tabuľku medzi takýmito predpismi a touto smernicou.
   Členské štáty uplatňujú tieto predpisy od 11. marca 2007.
   Členské štáty uvedú priamo v prijatých predpisoch alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných predpisov vnútroštátneho právneho poriadku, ktoré prijmú v oblasti pôsobnosti tejto smernice.
   Článok 4
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 5
   Táto smernica je určená členským štátom.
   
      V Bruseli 17. februára 2006
      
         
            Za Komisiu
         
         Günter VERHEUGEN
         
         
            podpredseda
         
      
   
   
      (1)  Ú. v. ES L 42, 23.2.1970, s. 1. Smernica naposledy zmenená a doplnená smernicou Európskeho parlamentu a Rady 2005/64/ES (Ú. v. EÚ L 310, 25.11.2005, s. 10).
   
      (2)  Ú. v. ES L 76, 6.4.1970, s. 23. Smernica naposledy zmenená a doplnená Aktom o pristúpení z roku 2003.
   
      PRÍLOHA
      Príloha II k smernici 70/221/EHS sa mení a dopĺňa takto:
      
                  1.
               
               
                  Vkladá sa nový oddiel 5.1a:
                  
                              „5.1a.
                           
                           
                              Vozidlo sa testuje za týchto podmienok:
                              
                                          —
                                       
                                       
                                          musí stáť na horizontálnej, rovnej, tvrdej a hladkej ploche,
                                       
                                    
                                          —
                                       
                                       
                                          predné kolesá musia byť nasmerované priamo,
                                       
                                    
                                          —
                                       
                                       
                                          pneumatiky musia byť nahustené podľa odporúčania výrobcu vozidla,
                                       
                                    
                                          —
                                       
                                       
                                          vozidlo môže byť na účely dosiahnutia požadovaných testovacích síl zadržiavané na mieste akýmkoľvek spôsobom špecifikovaným výrobcom vozidla,
                                       
                                    
                                          —
                                       
                                       
                                          ak je vozidlo vybavené hydropneumatickým, hydraulickým alebo pneumatickým pružením alebo zariadením pre automatické vyvažovanie podľa záťaže, musí sa testovať s týmto pružením alebo zariadením v podmienkach bežnej prevádzky špecifikovaných výrobcom.“
                                       
                                    
                        
            
                  2.
               
               
                  Bod 5.4.5.2 sa nahrádza takto:
                  
                              „5.4.5.2.
                           
                           
                              Horizontálna sila zodpovedajúca 25 % maximálnej technicky prístupnej hmotnosti vozidla, ale nepresahujúca 5 × 104 N musí postupne pôsobiť v oboch bodoch P1 a v bode P3.“
                           
                        
            
                  3.
               
               
                  Vkladá sa nový oddiel 5.4a:
                  
                              „5.4a.
                           
                           
                              V prípade vozidiel vybavených zdvižnou plošinou môže byť inštalácia zariadenia proti podbehnutiu zozadu prerušená na účely mechanizmu. V takých prípadoch sa musí uplatňovať toto:
                              
                                          5.4a.1.
                                       
                                       
                                          bočná vzdialenosť medzi príchytnými časťami zariadenia proti podbehnutiu a tými časťami zdvižnej plošiny, ktoré sú nevyhnutným dôvodom na prerušenie, môže byť maximálne 2,5 cm;
                                       
                                    
                                          5.4a.2.
                                       
                                       
                                          jednotlivé časti zariadenia na ochranu proti podbehnutiu zozadu musia mať účinnú plochu aspoň 350 cm2;
                                       
                                    
                                          5.4a.3.
                                       
                                       
                                          jednotlivé časti zariadenia na proti podbehnutiu musia mať dostatočné rozmery, aby vyhovovali požiadavkám odseku 5.4.5.1, v ktorom sú stanovené relatívne umiestnenia testovacích bodov. Ak sa body P1 nachádzajú v oblasti prerušenia uvedenej v bode 5.4a, body P1, ktoré sa použijú, sa nachádzajú v strede ktorejkoľvek bočnej časti zariadenia na ochranu proti podbehnutiu zozadu;
                                       
                                    
                                          5.4a.4.
                                       
                                       
                                          na oblasť prerušenia zariadenia proti podbehnutiu, ktorá slúži pre zdvižnú plošinu, sa nemusia uplatňovať požiadavky podľa bodu 5.4.1.“